මැරඩෝනා සිය ප්‍රථම වෘත්තීයමය පාපන්දු තරගයට සහභාගී වූයේ වයස අවුරුදු 16 දීය.ඔහු නියෝජනය කළේ ආජන්ටිනෝස් ජූනියර්ස් කණ්ඩායමය. 1979 වසරේ පැවති වයස අවුරුදු 20 න් පහළ පාපන්දු ලෝක කුසලානයේ දී හොඳම ක්‍රීඩකයා සම්මානය හිමිකරගැනීමට මැරඩෝනා සමත් විය. 1981 දී ඔහු ඇමෙරිකන් ඩොලර් මිලියන 4 ක මුදලකට, ආජන්ටිනෝස් ජූනියර්ස් කණ්ඩායම හැර දමා බොකා ජූනියර්ස් කණ්ඩායමට එක් විය.බොකා ජූනියර්ස් කණ්ඩායම ජයග්‍රහණය කරා මෙහෙයවමින්, ආජන්ටිනා ලීග් පාපන්දු කුසලානය දිනා ගැනීමට හැකිවූයේ මැරඩෝනාගේ දස්කම් නිසාය.